11.8.2014. | Vijesti

Senzacionalno pojačanje: Napadač Manchester Uniteda Angelo Henriquez nova devetka Modrih!

Dinamo je uoči utakmica protiv Petrolula kojima će Modri pokušati ući u Europsku ligu doveo pojačanje iz velikog Manchester Uniteda! Naime, na posudbu u redove hrvatskog prvaka dolazi 20-godišnji napadač Ãngelo HenrÃ­quez, a Modri imaju mogućnost otkupa njegovog ugovora.

Ime i prezime: Ãngelo Jose HenrÃ­quez Iturra Datum i mjesto rođenja: 13.4.1994., Santiago (Čile) Pozicija: Napadač Broj dresa: 9 Bivši klubovi: Universidad de Čile, Manchester United, Wigan, Zaragoza Reprezentacija: 3 nastupa / 2 gola

- Sretan sam svojim dolaskom u Dinamo s kojim želim napraviti dobre stvari. Imam puno motiva i želim se dokazati, a vjerujem da je Dinamo odličan klub za to. Pred klubom su uskoro bitne utakmice u Europi i želim pomoći kako bi ušli u skupine Europske lige, a onda tamo napraviti pravi rezultat – rekao je nakon potpisa ugovora 20-godišnji čileanski napadač.

Ãngelo u Dinamo dolazi iz Manchester Uniteda nakon što je prošlu sezonu proveo na posudbi u Zaragozi, a prije toga je nekoliko mjeseci nosio dres Wigana s kojim je ostvario fantastičan uspjeh i osvojio FA kup. Do svlačionice velikog Manchestera stigao je odličnim igrama u svom Universidad de Čileu gdje je zabio 15 golova, ali i fantastičnim nastupima u dresu mlade reprezentacije Čilea. Prijelaz u Manchester United bio je vrijedan oko 5 milijuna eura, a Ãngelo ima tri nastupa i dva pogotka u dresu A reprezentacije svoje zemlje.

- Vjerujemo da se radi o pravom pojačanju i napadaču koji će dodatno dignuti kvalitetu u toj fazi igre. Sretni smo što smo uspjeli dogovoriti njegov dolazak u Dinamo i to je velika stvar za nas, ali i naš nogomet. Ovakvim transferima se diže rejting našem klubu, cijeloj ligi te općenito hrvatskom nogometu – rekao je sportski direktor i trener Modrih Zoran Mamić.

Nakon što je Dinamo iz nogometne škole Barcelone doveo jednog od najboljih mladih igrača svijeta Dani Olma Modri nastavljaju s pojačanjima iz najboljih svjetskih klubova pa tako posljednje pojačanje dolazi iz najvećeg engleskog kluba posljednjih 20 godina te europskog giganta.

Predstavljanje novog napadača Modrih će biti u utorak, 12.8. u 13 sati u press prostorima kluba.

Angelo, bienvenido a Dinamo!

Â